Karen Persyn

Karen Persyn (s. 31. maaliskuuta 1983 Rumst, Antwerpenin provinssi, Belgia) on belgialainen alppihiihtäjä.

Persyn sijoittui junioreiden MM-kilpailuissa 2003 pujottelussa 12:nneksi. Aikuisten arvokilpailuissa hän debytoi St. Antonin MM-kilpailuissa 2001. Hän on sijoittunut pujottelussa 29:nneksi Åren MM-kisoissa 2007, 21:nneksi Val d'Isèren MM-kisoissa 2009 ja 27:nneksi Vancouverin olympialaisissa 2010. 

Persyn osallistui maailmancupin kilpailuun ensimmäisen kerran Söldenissä lokakuussa 2001. Hän on sijoittunut kaksi kertaa maailmancupin pisteille: hän oli Mariborin pujottelussa 28:s tammikuussa 2004 ja 16:s tammikuussa 2009. Euroopan cupissa hän on sijoittunut kolmanneksi Amneville Les Thermes'n hallikilpailussa marraskuussa 2008.

Lähteet 

Belgialaiset alppihiihtäjät
Vuonna 1983 syntyneet
Elävät henkilöt